laion/Wikipedia-Exotic huggingface dataset:
דויד היקר

דויד היקר (באינדונזית: Dear David) הוא סרט רומנטי אינדונזי משנת 2023 בבימויו של לאקי קוסוואנדי. הסרט עוסק בתלמידת תיכון שחייה משתנים כאשר הסיפורים שכתבה על הנער שבו היא מאוהבת, מתפרסמים בבית הספר. לאראס (שנינה סינמון) היא נערה מחוננת המשתייכת למיעוט הנוצרי באינדונזיה. היא לומדת בתיכון נוצרי יוקרתי, ומאוהבת בבחור בשם דויד (אמיר מהירה) שלומד בכיתתה. היא כותבת עליו סיפורים פורנוגרפיים בחשבון פרטי באינטרנט, אולם לא מפרסמת אותם. באחת הפעמים, לאחר שכתבה סיפור באמצעות המחשב של התיכון, המחשב נותר פתוח, והסיפורים דולפים לכל בית הספר. הסיפורים הופכים לוויראליים, וגורמים מבוכה רבה לדויד. במקביל, ההנהלה השמרנית של התיכון חוששת משמו הטוב של המוסד שנפגע בעקבות הפרשה, ונחושה לגלות מי כתב את הסיפורים. דויד מבין מתוך הסיפורים שלאראס היא זו שכתבה אותם, ומציע לה עסקה: הוא לא יספר להנהלת בית הספר שהיא זאת שכתבה את הסיפורים, והיא בתמורה תסייע לו להתקרב אל חברתה הטובה דילה (קייטלין נורת' לואיס) שבה הוא מאוהב. "דויד היקר", במסד הנתונים הקולנועיים IMDb (באנגלית) "דויד היקר", באתר נטפליקס ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דויד היקר".
רפורמת השכונות של ברלין

רפורמת השכונות של ברלין היא רפורמה, בה אוחדו ב-1 בינואר 2001 שכונות בברלין זו עם זו. בברלין, כל שכונה מקבלת את שירותי העירייה בתוך השכונה עצמה ובכל שכונה יש משרדי ממשלה, כמו: משרד הפנים, שירותי בריאות, משרד האוצר, לשכת תעסוקה ועוד. עם איחוד השכונות, נסגרו משרדים רבים וכוח האדם בהם צומצם. השכונות המאוחדות הן: בשכונות נויקלן, שפנדאו ורייניקנדורף לא חל שינוי מנהלתי. הרפורמה ספגה ביקורת, הן בשל צמצום השירותים לאזרח והן בגלל חיבור של שכונות שונות זו מזו מבחינת האופי. כך, שכונת מיטה העשירה והתיירותית אוחדה עם טירגארטן הממוצעת וודינג הענייה. גם קרויצברג הנמצאת בצד המערבי של חומת ברלין לשעבר אוחדה עם פרידריכסהיין הנמצאת בצדה המזרחי. מדיה וקבצים בנושא רפורמת השכונות של ברלין בוויקישיתוף
הסטר ואן לנפ

הסטר יוליאנה אוקטביה ואן לנפ (בהולנדית: Hester Juliana Octavia van Lennep;‏ 8 ביולי 1916 – 1 בינואר 2000) הייתה לוחמת התנגדות וחסידת אומות עולם הולנדית. הסטר ואן לנפ נולדה כבת הצעירה של קארל ואן לנפ (1866–1923) ואנה אליז הומאנס (1871–1943). ב-1 במאי 1940, הסטר ואן לנפ ואחותה הגדולה מיס ואן לנפ פתחו את המכון שלה לטיפוח עור באמסטרדם. בשנת 1942, כאשר טרור הכובש הגרמני כלפי אזרחי אמסטרדם היהודים לבש צורות חמורות יותר ויותר, היא ועמיתתה וחברתה פאולין ואסדייק החלו להתמקד בהסתרת ילדים יהודים במקום מבטחים. הם לקחו את הילדים למקומות מסתור אצל חברים ומכרים בתוך העיר ומחוצה לה. מאביב 1943, הסטר ופאולין עבדו בשיתוף פעולה הדוק עם מצילי ילדים אחרים, כמו חסינה ואן דר מולן ויוהאן ואן הולסט, מנהל המכון הפדגוגי הקלוינסטי ששכן מרחק שני בניינים מבית הילדים - בו רוכזו ילדים יהודים, שהופרדו ממשפחותיהם לפני שילוחם למחנות במזרח בניין בית הספר שלו היה סמוך למעון היהודי שממנו הוברחו ילדים. מאות ילדים יהודים שוכנו בבניין מול התיאטרון ההולנדי בשנים 1942 ו-1943 בזמן שהמתינו לגירוש. באותה שנה הסתירה ואן לנפ את סנדור בארקס, יהודי תושב אמסטרדם ממוצא הונגרי. לבקשתה של הסטר החל בארקס לעזור לה בעבודת הילדים. שיתוף הפעולה ביניהם התרחב כאשר שניהם הפכו לעובדים בעיתון ההתנגדות הבלתי חוקי Trouw. כשליחה, הסטר העבירה מדי שבוע עותקים של העיתון הבלתי חוקי Trouw באופניים מבית הדפוס לכתובות הפצה שונות. ב-20 בינואר 1944, הסטר ואן לנפ וסנדור בארקס נישאו באופן בלתי חוקי ובסודיות רבה לפני החוק ההולנדי, הודות למר. א. ואן דן הורן, ראש העיר של הכפר טינהובן ליד אוטרכט. לסנדור והסטר נולדו שלושה ילדים לאחר המלחמה. ב-1972 עברו מאמסטרדם לעיר דוסבורג (גלדרלנד). באוגוסט 1985, הוענק להסטר ואן לנפ אות " חסידת אומות העולם " מטעם ארגון יד ושם על סיועה לילדים יהודים בשנות המלחמה. ב-2016 נקרא על שמה גשר בפארק חרברנדי באמסטרדם. "Bruggen vernoemd naar verzetsvrouwen". 4 en 5 mei Amsterdam. 28 באפריל 2016. נבדק ב-13 בדצמבר 2019. {{cite web}}: (עזרה)
Blood & Glitter

"Blood & Glitter" (בעברית: "דם ונצנצים") הוא סינגל שהוקלט על ידי להקת הרוק הגרמנית לורד אוף דה לוסט. לאחר זכייתו ב-Unser Lied für Liverpool נבחר לייצג את גרמניה באירוויזיון 2023, שנערך בליברפול שבממלכה המאוחדת. "Blood & Glitter" יצא לאור כסינגל המוביל מתוך אלבומה ה-11 של הלהקה, Blood & Glitter.‏ ב-27 בינואר 2023 הודיעה רשות השידור הגרמנית NDR כי לורד אוף דה לוסט עתידים להשתתף בקדם הגרמני לאירוויזיון 2023, Unser Lied für Liverpool, עם השיר. ב-3 במרץ הוכרז "Blood & Glitter" כזוכה על בסיס שילוב בין קולות השופטים הבין-לאומיים להצבעות הקהל. המהדורה ה-67 של האירוויזיון תתקיים בליברפול, הממלכה המאוחדת ותורכב משני חצאי גמר ב-9 במאי וב-11 במאי ומגמר ב-13 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. מתוקף היותה חברה בחמש המדינות הגדולות של האירוויזיון, גרמניה העפילה לגמר באופן אוטומטי. ב-12 במאי פורסם סדר ההופעות של הגמר, שנקבע על ידי מפיקי התחרות. גרמניה הופיעה כמדינה ה-21 וסיימה במקום האחרון בגמר עם 18 נקודות. מידע על הסינגל "Blood & Glitter" באתר מיוזיק בריינז סרטון השיר "Blood & Glitter" באתר יוטיוב "Lord Of The Lost tritt für Deutschland an". ZDF (בגרמנית). 4 במרץ 2023. נבדק ב-5 במרץ 2023. {{cite web}}: (עזרה) "Rockband Lord Of The Lost gewinnt deutschen ESC-Vorentscheid". Süddeutsche Zeitung (בגרמנית). 4 במרץ 2023. נבדק ב-5 במרץ 2023. {{cite web}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. אורכב מ-המקור ב-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. אורכב מ-המקור ב-8 באפריל 2020. נבדק ב-10 באוקטובר 2021. {{cite web}}: (עזרה) Eurovision 2023: Running order in the Grand Final
מוניוס

האם התכוונתם ל... אמפארו מוניוס – שחקנית ספרדייה דניאל מוניוס – כדורגלן קולומביאני ויקטור מוניוס – כדורגלן ספרדי מיגל מוניוס – כדורגלן ספרדי פליפה מוניוס – שחיין מקסיקני פרננדו מוניוס – כדורגלן ספרדי רודריגו מוניוס – כדורגלן אורוגוואי
רוברט קילוורדבי

רוֹבֶּרְט קִילווֹרְדְבִּי (באנגלית: Robert Kilwardby‏; סביב 1215 – 11 בספטמבר 1279) היה הארכיבישוף מקנטרברי באנגליה וקרדינל. קילוורדבי היה החבר הראשון במסדר מנדיקנטים שזכה למשרה כנסייתית גבוהה בכנסייה האנגלית. קילוורדבי למד באוניברסיטת פריז, ועם סיום לימודיו החל ללמד שם דקדוק ולוגיקה. לאחר מכן הצטרף למסדר הדומיניקני ולמד תאולוגיה, והצטרף לחבר המנהלים של אוניברסיטת אוקספורד לפני 1261, כנראה עד 1245. הוא מונה לראש המסדר של הדומיניקנים באנגליה ב-1261, ובאוקטובר 1272 מינה אותו האפיפיור גרגוריוס העשירי לארכיבישוף של קנטרברי כדי לסיים את המחלוקת על הבחירות. קילוורדבי קיבל את המינוי של הארכיבישופות ב-11 באוקטובר 1272, ב-12 בדצמבר 1272 הוא קיבל את ניהולה, וקיבל סמיכה לכהונה ב-26 בפברואר 1273. קילוורדבי הכתיר את אדוארד הראשון ואת אשתו לאונור כמלך ומלכת אנגליה באוגוסט 1274, אך מלבד זאת כמעט שלא עסק בפוליטיקה. במקום זאת הוא התרכז בתפקידיו הכנסייתיים, כולל צדקה לעניים ותרומות לדומיניקנים. בשנת 1278 מינה האפיפיור ניקולאוס השלישי את קילוורדבי לקרדינל בישוף של פורטו וסנטה רופינה (אנ'), שבסמוך לרומא. עקב כך הוא התפטר מתפקיד הארכיבישוף מקנטרברי ועזב את אנגליה, [5] ולקח עמו מסמכים, פנקסים ומסמכים השייכים לארכיבישופות. הוא גם עזב שוב את הארכיבישופות שקועה בחובות, לאחר שקודמו סילק את החוב. הוא מת באיטליה בשנת 1279 ונקבר במנזר הדומיניקני בוויטרבו, באיטליה. אמנם בתאוריה זה היה קידום, אבל נראה שזה לא היה כך, שכן האפיפיור לא היה מרוצה מתמיכתו של קילוורדבי במאמצים להתנגד לתשלום הכנסות האפיפיור ומחוסר המאמץ לביצוע הרפורמות שהתקבלו בוועידת ליון השנייה (אנ') ב-1274. השקפותיו התאולוגיות והפילוסופיות של קילוורדבי סוכמו על ידי הכומר וההיסטוריון דיוויד נואלס (אנ') שאמר כי הוא היה "אקלקטי שמרני, המחזיק בדוקטרינת הנטיות המכוננות ומתנגד... לדוקטרינה האריסטוטלית של אחדות הצורה בישויות, כולל האדם". כמה מקורות קובעים שהוא היה המחבר של Summa Philosophiae, היסטוריה ותיאור של אסכולות המחשבה הפילוסופיות שהיו אז, אך סגנון הכתיבה אינו דומה ליצירותיו האחרות, ונואלס, למשל, אינו מאמין שהוא נכתב על ידי קילוורדבי. נטען כי קילוורדבי התנגד לתומאס אקווינס. בשנת 1277 הוא אסר על הוראת שלושים תזות, שחלקן נחשבו כקשורות לתורתו של תומאס אקווינס. אולם חוקרים מודרניים, כמו רולנד היסט (Roland Hissette), ערערו על פרשנות זו. Lagerlund, Henrik & Thom, Paul (eds.), A Companion to the Philosophy of Robert Kilwardby, Leiden: Brill, 2012. Lewry, Patrick Osmund Robert Kilwardby's Writings on the Logica vetus Studied with Regard to Their Teaching and Method. Ph.D. diss. Oxford, 1978. Thom, Paul, Logic and Ontology in the Syllogistic of Robert Kilwardby, Leiden: Brill, 2007. Tugwell, Simon (2004). "Kilwardby, Robert (c.1215–1279)". Oxford Dictionary of National Biography. Oxford University Press. doi:10.1093/ref:odnb/15546. נבדק ב-12 במרץ 2011. {{cite encyclopedia}}: (עזרה) מדיה וקבצים בנושא רוברט קילוורדבי בוויקישיתוף Robert Kilwardby – Stanford Encyclopedia of Philosophy. History of Medieval Philosophy by Jacques Maritain Kilwardby, Robert: Tabula in librum sancti Augustini De civitate Dei (1464), digitized codex at Somni Greenway Fasti Ecclesiae Anglicanae 1066-1300: Volume 2: Monastic Cathedrals (Northern and Southern Provinces): Canterbury: Archbishops Fryde, et al. Handbook of British Chronology p. 233 Burton,Monastic and Religious Orders pp. 206–207
האיגוד התעשייתי של דונבאס

האיגוד התעשייתי של דונבאס (באוקראינית: Індустріальний союз Донбасу ‏; בראשי תיבות: ISD) הוא אחד מהתאגידים הגדולים באוקראינה. זוהי חברת אחזקות משולבת אופקית המחזיקה או מנהלת מניות של 40 מפעלים תעשייתיים במזרח אוקראינה, הונגריה ופולין. החברה הוקמה במקור בשנת 1995, ומייצרת 9.2 מיליון טון פלדה מדי שנה. בשנת 2012, החברה דורגה במקום ה-33 בדירוג יצרניות הפלדה מטעם התאגיד העולמי לפלדה. נטען כי החברה סיפקה תמיכה כספית משמעותית לנשיא אוקראינה ויקטור יושצ'נקו, במהלך מסע הבחירות שלו לנשיאות ובתקופת המהפכה הכתומה. מייסד החברה, ויטלי היידוק, מונה על ידי הנשיא יושנקו ליו"ר המועצה לביטחון לאומי ולהגנה של אוקראינה בין אוקטובר 2006 ועד מאי 2007. . בהמשך, היידוק שימש גם כיועץ לנושאי אנרגיה עבור ראש ממשלת אוקראינה, יוליה טימושנקו, עד לשנת 2010. מדיה וקבצים בנושא האיגוד התעשייתי של דונבאס בוויקישיתוף אתר האינטרנט הרשמי של האיגוד התעשייתי של דונבאס אנדרס אוסלונד, כיצד אוקראינה הפכה לכלכלת שוק ולדמוקרטיה, מכון פיטרסון, 2009 (באנגלית) שרון ל. וולצ'יק וג'יין לפטוויץ' קארי, פוליטיקה של מרכז ומזרח אירופה: מקומוניזם לדמוקרטיה, הוצאת רומן וליטלפילד, 2008 (באנגלית) Is Democracy Irreversible in Ukraine? by Olexiy Haran (December 2005) Yushchenko names businessman to oversee Security Council, Kyiv Post (Oct. 10, 2006) #12 Richest: Vitaliy Haiduk, 53, Kyiv Post (17 December 2010)
לאופולד גוטליב

לאופולד גוטליב (Leopold Gottlieb‏; 3 ביוני 1879 – 24 באפריל 1934) היה צייר יהודי. גוטליב נולד למשפחה יהודית מסורתית בעיירה דרוהוביץ' שבגליציה, אז חלק מן האימפריה האוסטרו-הונגרית (כיום באוקראינה). הוא נולד כחודש לפני פטירת אחיו, הצייר מאוריצי גוטליב, אך הלה לא פגש אותו מעולם, כיוון שהתגורר אז ונפטר בקרקוב. הוריו עודדו אותו ללמוד אמנות. גוטליב למד בקרקוב בין השנים 1896–1902, ובשנת 1903 עבר ללמוד במינכן. הוא הושפע מגישת האימפרסיוניזם ועבר לפריז על מנת ללמוד אותה. גוטליב התחבר לקבוצת ציירים יהודיים שחיו באותה תקופה בפריז, "האסכולה של פריז", ובהם מודיליאני. בשנת 1905 הציג גוטליב בסלון הסתיו בפריז פורטרטים המעידים על גישתו האישית לקוביזם. מאז המשיך והציג את ציוריו בתערוכות ארציות בברלין, בווינה במינכן ובפריז. ב-1906 שהה תקופה קצרה בירושלים, בבצלאל ולאחר מכן חזר ללמוד בפריז. חזר לארץ ישראל ושהה בה בין השנים 1910–1913, שבהן לימד בבצלאל. בין השנים 1914–1916 השתתף כלוחם בלגיון הפולני של פילסודסקי. בתקופה זו הוא רשם כ-1,000 רישומי מלחמה, המתארים דמויות של חבריו לנשק, וכן סצנות של מלחמה. רישומים אלה פורסמו בשם "תיק הלגיונות", והוצגו במספר תערוכות באירופה. בשנת 1933, עם עליית הנאצים לשלטון בגרמניה, כשנה לפני מותו של גוטליב, נטו חלק מיצירותיו לשאת אופי טראגי. גוטליב נפטר בפריז ב-22 באפריל 1934. דרכו האמנותית של לאופולד גוטליב משקפת למעשה את השינויים הגדולים שחלו בעולם האמנותי של מזרח אירופה במשך עשרות שנים. זאת בהמשך לכך שהוא למד במהירות את הזרמים של האמנות בדורו. סגנונו מתאפיין בדיוקני נשים מלאי חן ואצילות, רישומים קלאסיים שנמנעים מפרטים מיותרים, גוונים בהירים ועדינים בציורי גואש, חיסכון חמור בצבעים, ותחריטים הנחשבים ליצירות מופת באמנות. ציוריו ורישומיו של גוטליב מוצגים במוזיאונים רבים בעולם, וחלקם מוצגים גם במוזיאונים בישראל. נכדו של לאופולד גוטליב הוא יואל גוטליב, אשר נהרג במלחמת יום כיפור, ולזכרו הסרט "הגוטליב האחרון". "מונסניור 10", ציור של גוטליב משנות העשרים מדיה וקבצים בנושא לאופולד גוטליב בוויקישיתוף ענת קורול-גורדון, איך ציור שוכן 69 שנה בכנסת בלי שיודעים עליו כלום?, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 13:04) דן לביא, הפתק שהוביל למסע מרתק לחייו של יואל, באתר ישראל היום, 17 באפריל 2018 הגוטליב האחרון | סיפור מסע בעקבות יואל גוטליב שנהרג במלחמת יום הכיפורים, סרטון באתר יוטיוב (אורך: 50:32)
Webflow

Webflow, Inc (בעברית: וֶובּפְּלוֹאוּ) היא חברה אמריקנית המציעה פלטפורמה לפיתוח, עיצוב והעלאת אתרים לאינטרנט מבלי לכתוב קוד. החברה נוסדה בשנת 2013 והיא שוכנת בסן פרנסיסקו. על פי דיווחים רשמיים של החברה, קהל המשתמשים שלה בשנת 2023 מונה יותר מ-3.5 מיליון משתמשים. החברה מעסיקה יותר מ-600 עובדים וגייסה מימון של כ-335 מיליוני דולרים ממשקיעים, כאשר שווי החברה מוערך ביותר מ-4 מיליארד דולרים. Webflow היא תוכנה מסוג SaaS אשר מאפשרת פיתוח ועיצוב של אתרים רספונסיביים באמצעות עורך אתרים ויזואלי אונליין, ללא כתיבת קוד. למעשה, המשתמשים עובדים עם העורך הוויזואלי שמייצר באופן דינמי קוד מתאים בשפות HTML, CSS ו-JavaScript. היתרון בכך הוא שמעצבים ואף אנשים ללא הכשרה קודמת בתחום עובדים עם ממשק ידידותי ולא נדרשים ללמוד כלים אלה, וכתוצאה מכך זמן הפיתוח קטן משמעותית. לעומת מתחרים כדוגמת WIX ו-Squarespace, נדרש יותר זמן על מנת ללמוד את הממשק והשירותים השונים שמציע עורך האתרים הוויזואלי, ואלו מאפשרים גמישות והתאמה אישית טובה יותר של האתר ממתחרות אלו, אשר בדרך כלל מציעות אבני בניין מוכנות מראש לפיתוח האתר. אתרים שנוצרים ב-Webflow מאוחסנים בשירות מחשוב הענן Fastly ונעזרים בשירות Amazon CloudFront מבית אמזון. וויקס.קום Squarespace וורדפרס אתר האינטרנט הרשמי של Webflow (באנגלית) Webflow, ברשת החברתית אקס (טוויטר) אתר רספונסיבי הוא אתר שפותח כך שיתאים לגדלים שונים של מכשירים; למשל, מחשב, טלפון חכם, טאבלט וכיוצא בזאת.
ניגון מפולטבה

הניגון מפּוֹלְטוֹבַה (בספר הניגונים מכונה: ניגון להרב יעקב מרדכי מפאלטאווא) הוא ניגון ללא מילים מניגוני חב"ד אשר הולחן ביד הרב יעקב מרדכי בזפלוב, אשר שימש כרבה של העיר פולטבה, ומכאן שמו. הרב יעקב מרדכי בזפלוב, אשר שימש כרבה של העיר פולטבה שבאוקראינה, והיה חסיד מפורסם של אדמו"ר חסידות חב"ד, שמואל שניאורסון, ולאחר מכן חסיד של מחליפו, שלום דובער שניאורסון. "ניגון מפולטובה" הוא ניגון מ"ה בספר הניגונים של ניח"ח, שם מתואר כי רבי מרדכי ”היה מתפלל בנעימה בדביקות חב"ד עם ניגון הזה, המלא רגש ורעידת נשמה”. בתחילת שנות ה-60 של המאה ה-20 הופיע השיר באלבום "ניגוני חב"ד" 7 של ניח"ח בביצוע זלמן ברונשטיין, ב-2002, הופיע באלבום "אבינו מלכינו" של הזמר-יוצר החסידי אברהם פריד, ב-2006 הופיע באלבום "פסנתר עם נשמה" של ירון גרשובסקי וזלמן גולדשטיין, ב-2008 הופיע באלבום "ישוב הדעת" של המוזיקאי הישראלי נדב בכר, ב-2010 הופיע באלבום "עצם הנשמה 2" של הזמר הישראלי יאיר כלב, ובדצמבר 2019 הופיע באלבום "צמאה 5" של הזמר הישראלי אהרן רזאל. מלבד באלבום ניח"ח הניגון בוצע על ידי זלמן ברונשטיין פעמים רבות, וביצועיו מזוהים מאוד עם הניגון. הניגון בוצע ב-2012 על ידי הרכב המוזיקלי הלב והמעיין יחד עם תזמורת סימפונט רעננה. בוצע על ידי הזמר החסידי אמריקאי אלי מרקוס בשנת 2018. ספר הניגונים: חלקים א-ב (עמ' נ"א), באתר Google Docs לכבוד ג' תמוז: ניגון חב"די מעורר מפולטבה, באתר חב"ד אינפו, ‏במאי 2020 Poltava Ravs Nigun, Chabad.org Poltava Rav's Niggun | Nichoach, סרטון בערוץ "Niggunei Chabad", באתר יוטיוב (אורך: 04:28) Poltava Nigun, סרטון בערוץ "Avraham Fried - Topic", באתר יוטיוב (אורך: 04:55) לשמיעה באתר בית חב"ד. אודות האלבום באתר הספרייה הלאומית נדב בכר - ניגון מפולטבה - nadav bachar -Poltava Nigun, סרטון בערוץ "Nadav Bachar נדב בכר", באתר יוטיוב (אורך: 03:35) אפי אברהם, ‏דלתי תשובה: נדב בכר ואורן צור חוזרים לניגונים, באתר "סרוגים", 1 בנובמבר 2011 ניגון ליעקב מפולטובה - הרב יאיר כלב (עצם הנשמה מס' 2) Track 08, סרטון בערוץ "יאיר כלב", באתר יוטיוב (אורך: 05:50) ניגון פולטובה, סרטון בערוץ "Aharon Razel - Topic", באתר יוטיוב (אורך: 04:17) למשל 1974 בקונגרס ה-10 של האיגוד הבינלאומי של הספריות למוזיקה: זלמן ברונשטיין - ניגון מפּוֹלטוֹבה - 1974. | ביצוע נוסף שלו ניגון חב"ד פולטובה // הלב והמעיין והתזמורת הסימפונית רעננה הניגון מפולטבה, אלי מרכוס
מוחמד אבו ניל

מוחמד אבו ניל (בערבית: محمد أبو النيل; נולד ב-3 במאי 2001) הוא כדורגלן ישראלי המשחק בעמדת השוער בבני סכנין. אבו ניל נולד בכפר אעבלין, ישראל, למשפחה ערבית-מוסלמית. גדל במחלקת הנוער של בני סכנין, בשנה הראשונה שלו בגיל הנוער הפך לשוער הראשי של קבוצתו אשר שיחקה בליגת העל לנוער שסיימה בסיום עונת 2018/2019 במקום ה-3 בטבלה. בתאריך 14 בספטמבר 2020 עוד בהיותו שחקן נוער ערך את הופעת הבכורה שלו בקבוצה הבוגרת בני סכנין בליגת העל. ב-1 באוגוסט 2021 הושאל למכבי בני ריינה בליגה לאומית והיה שותף להעפלה הראשונה בתולדותיה של מכבי בני ריינה לליגת העל. לאחר סיום העונה בליגה הלאומית היה אבו ניל מועמד לשוער העונה באתר ONE, כששמר תשע פעמים על רשת נקייה וקבוצתו ספגה הכי מעט (28). ב-20 ביוני 2022 האריך את השאלתו לעונה נוספת במכבי בני ריינה. בעונת 2022/2023 שב לבני סכנין. בעונת 2024/2023 היה מועמד לשוער העונה בליגת העל במדי בני סכנין שסיימה בפלייאוף העליון. בעקבות פציעתם של דניאל פרץ וניב אליאסי צורף אבו ניל לסגל הנבחרת האולימפית של ישראל לטורניר הכדורגל באולימפיאדת פריז (2024), אולם לבסוף אליאסי החלים ואבו ניל נגרע מהסגל. מכבי בני ריינה אליפות ליגה לאומית 2021/2022 מדיה וקבצים בנושא מוחמד אבו ניל בוויקישיתוף מוחמד אבו ניל, ברשת החברתית אינסטגרם מוחמד אבו ניל, באתר ההתאחדות לכדורגל בישראל מוחמד אבו ניל, באתר Transfermarkt מוחמד אבו ניל, באתר Soccerway מוחמד אבו ניל, באתר WorldFootball.net השוער מוחמד אבו ניל האריך את חוזהו בקבוצה, באתר ynet, 20 ביוני 2022 ההתאחדות לכדורגל בישראל - ליגות, באתר www.football.org.il ההתאחדות לכדורגל בישראל - פרטי שחקן, באתר www.football.org.il נבחרי העונה: בחרו את שוער העונה בלאומית, באתר ONE‏, 3 במאי 2022 ממשיכה להתחזק: ממאדו סאמבא חתם בבני ריינה, באתר ynet, 20 ביוני 2022 דורון בן דור, ‏בני סכנין מימשה את האופציה על מוחמד בדארנה, באתר ONE‏, 13 ביוני 2023 נבחרי העונה: הצביעו לשוער העונה בליגת העל, באתר ONE‏, 16 במאי 2024 נדב צנציפר, מכה לנבחרת האולימפית: גם ניב אליאסי לא ייצא לפריז, באתר ynet, 19 ביולי 2024 תומר חבז, ‏אליאסי עבר מבחן כשירות ויצטרף לנבחרת בפאריס, באתר ONE‏, 22 ביולי 2024
ניגון הפלפול

המונח "הפלפול" מפנה לכאן. לערך העוסק במונח מלימוד המשנה או הגמרא, ראו פלפול. ניגון הפלפול (ביידיש: דער פלפול) הוא ניגון חב"ד ללא מילים, אשר מורכב מחמישה בתים, שהקשר ביניהם מתואר כדומה לדרך לימוד התלמוד הבבלי, המכונה בשם פלפול. "הפלפול" הוא ניגון ס"ד (64) בספר הניגונים, שם הובא הסבר על מהות הניגון: מהלך שלוב תנועותיו מבבא לבבא הוא על דרך קושיא ותירוץ. מה שבבא הקודמת תובעת, דורשת ותמהה - הבבא שאחריה מצדקת, משתקת ומיישבת, והבבות מטפסות ועולות, סותרות ובונות, מפרקות ומקשות, מתרצות ומיישבות בדוגמת הפלפול התלמודי, ועל שם זה נקרא "דער פלפול". — שמואל זלמנוב, ספר הניגונים - חב"ד, ברוקלין, ניו יורק, ארצות הברית: קה"ת, עמ' נ"ח. (בלשון הקודש ויידיש) ב־2010 הופיע הניגון באלבום "עצם הנשמה 3" של הזמר הישראלי יאיר כלב, וב־2012 הופיע באלבום 'אוסף ניגוני חב"ד הגדול' של המוזיקאי הישראלי חנן בר סלע. ב־2017 הופיע באלבום 'ניחוחות 7' בהוצאות שבועון כפר חב"ד בביצוע 'מקהלת חסידי חב"ד', באפריל 2020, בוצע על ידי הזמר האמריקאי אלי מרקוס, ובספטמבר של אותה שנה בוצע שוב על ידי מרכוס, יחד עם בני פרידמן ועוד. ישעיהו שר, ממקימי כפר ביל"ו, שהיה בילדותו סולן בבית הכנסת הכורלי ביקטרינוסלב, כתב בזיכרונותיו מילדותו באימפריה הרוסית, אודות ניגון שלימדו ישראל אריה לייב שניאורסון, אחיו של רבי מנחם מנדל שניאורסון ובנו של הרב לוי יצחק שניאורסון: "תוכנו הוא: שיחת שני אברכים בסוגיא מסוימת בתלמוד או בחסידות, וצורתו – "קושיא ותירוץ", כשאחד מקשה והשני משתדל על ידי פלפול לתרץ ולסלק את הקושיא ולהפריכה". לימים, לאחר הקמת כפר ביל"ו, נהג שר ללמד את הניגון בקרב המורים והתלמידים בכפר, על פי משאלתו של אריה לייב שניאורסון, שביקש ממנו להנציח את הניגון ברבים. במאי 2023 הרב משה אורנשטיין, מצא כי זהו ניגון הפלפול עם מספר שינויים. ניגון "הפלפול", במאגר "היכל נגינה" של היכל מנחם בבורו פארק ניגון הפלפול, הרב מנחם מענדל עמאר לב לייבמן, ניגון "הפלפול": מניגון אנונימי לניגון של גאוני עולם, שמואל זלמנוב, ספר הניגונים - חב"ד, ברוקלין, ניו יורק, ארצות הברית: קה"ת, עמ' נ"ח. (בלשון הקודש ויידיש) ניגון הפלפול - הרב יאיר כלב (עצם הנשמה מס' 3) Pilpul Nigun - Rabbi Yair Calev, סרטון בערוץ "יאיר כלב", באתר יוטיוב (אורך: 08:31) מחרוזת ניגוני חב”ד – מילים וביצועים |מוזיקה | הספרייה הלאומית, באתר www.nli.org.il חנן בר סלע, דער פלפול, באתר ספוטיפיי, ‏2015 `כפר חב"ד` במהדורת ענק: 9 חלקים, מאות עמודים ● הכותרות, באתר COL ניגון הפלפול - מקהלת חסידי חב"ד, סרטון בערוץ "אוצרות", באתר יוטיוב (אורך: 07:54) דער פילפול | אלי מרקוס ¦ The Pilpul Niggun | Eli Marcus, סרטון בערוץ "𝕷𝖎𝖋𝖊 𝖎𝖘 דאָך 𝖌𝖔𝖔𝖉", באתר יוטיוב (אורך: 04:48) Seder Nigunim: “The Pilpul” ft. Eli Marcus סדר ניגונים ״דער פלפול״ עם אלי מארקוס, סרטון בערוץ "Seder Nigunim", באתר יוטיוב (אורך: 04:41) . לטענת שר הניגון מיוחס לרבי שניאור זלמן מלאדי, מייסד חסידות חב"ד,קיר הניגונים: ניגון (מר' ישראל אריה לייב) מי יודע?, באתר קיר הניגונים "ר` לייבל`ס ניגון": חשיפה מרגשת בסיום הרמב״ם בנתניה, באתר COL זלמן, חשיפה מרגשת במעמד סיום הרמב"ם בישיבת תות"ל נתניה, באתר חב"ד אינפו, ‏2023-05-04
ח'ירבת זלפה

ח'רבת זלפה (בערבית: خربة زلفة) היה כפר ערבי שהתקיים באדמות המישור של עתיל בקרבת קיבוץ גבעת חיים איחוד בנפת טולכרם. הכפר נוסד במאה ה-19 בידי פלאחים מכפר האם עתיל שבהרי השומרון. במפקד הבריטי שנערך בשנת 1922 נמנו בכפר 63 נפשות: 30 גברים ו-33 נשים, כולם מוסלמים. במפקד שנערך ב-1931 נמנה הכפר עם אוכלוסיית עתיל ולא נמסרו נתונים נפרדים. הכפר פונה מתושביו במהלך מלחמת העצמאות. מדיה וקבצים בנושא ח'ירבת זלפה בוויקישיתוף Conder, C.R; Kitchener, H.H. (1882). The Survey of Western Palestine: Memoirs of the Topography, Orography, Hydrography, and Archaeology. Vol. 2: Samaria, London: Committee of the Palestine Exploration Fund, p. 153 Roy Marom, מרום, רועי, הפרכת השממה ההתיישבות הערבית המתרחבת בשרון ובמערב הר שכם, 1948 1700, חיפה, 2022 (עבודת דוקטורט) Dispelling Desolation: The Expansion of Arab Settlement in the Sharon Plain and the Western Part of Jabal Nablus, 1700-1948 (PhD dissertation), הפרכת השממה ההתיישבות הערבית המתרחבת בשרון ובמערב הר שכ, 2022-01-01, עמ' 173 Barron, J.B, . Palestine: Report and General Abstracts of the Census of 1922, Government of Palestine., 1923, עמ' table ix Mills, E, Census of Palestine 1931. Population of Villages, Towns and Administrative Areas, Jerusalem: Government of Palestine, 1932, עמ' 53 Sharif S. Elmusa, Muhammad Ali Khalidi, All that Remains: The Palestinian Villages Occupied and Depopulated by Israel in 1948, Institute for Palestine Studies, 1992, עמ' 568, מסת"ב 978-0-88728-224-9. (באנגלית)
ח'ירבת מנשייה

ח'רבת אל-מנשיה (בערבית: خربة المنشية) היה כפר ערבי באדמות המישור של הכפר עתיל בנפת טולכרם. הכפר נוסד בשלהי המאה ה-19 בידי פלאחים מכפר האם עתיל שבהרי השומרון. במפקד הבריטי שנערך בשנת 1922 נמנו בכפר 94 נפשות: 50 גברים ו-44 נשים, כולם מוסלמים. במפקד שנערך ב-1931 נמנה הכפר עם אוכלוסיית עתיל ולא נמסרו נתונים נפרדים. הכפר פונה מתושביו במהלך מלחמת העצמאות ואדמותיו סופחו לקיבוץ גבעת חיים (איחוד). מדיה וקבצים בנושא ח'ירבת מנשייה בוויקישיתוף Roy Marom, מרום, רועי, הפרכת השממה ההתיישבות הערבית המתרחבת בשרון ובמערב הר שכם, 1948 1700, חיפה, 2022 (עבודת דוקטורט) Dispelling Desolation: The Expansion of Arab Settlement in the Sharon Plain and the Western Part of Jabal Nablus, 1700-1948 (PhD dissertation), הפרכת השממה ההתיישבות הערבית המתרחבת בשרון ובמערב הר שכ, 2022-01-01, עמ' 173 Barron, J.B, . Palestine: Report and General Abstracts of the Census of 1922, Government of Palestine., 1923, עמ' table ix Mills, E, Census of Palestine 1931. Population of Villages, Towns and Administrative Areas, Jerusalem: Government of Palestine, 1932, עמ' 53 Sharif S. Elmusa, Muhammad Ali Khalidi, All that Remains: The Palestinian Villages Occupied and Depopulated by Israel in 1948, Institute for Palestine Studies, 1992, עמ' 557, מסת"ב 978-0-88728-224-9. (באנגלית)
משטרת תנועה

משטרת התנועה היא יחידה של המשטרה שעוסקת באכיפת חוקי התעבורה, במניעה ובחקירה של תאונות דרכים ובהנחיית התנועה (אנ') במצבי לחץ (עומסי תנועה, תאונות דרכים, הפגנות ועוד). משטרת תנועה התקיימה במגוון צורות והשתמשה במספר דרכים לשמירת הסדר בתנועה למעלה משלוש מאות שנה. משטרת התנועה הראשונה בעולם כנראה הוקמה בלונדון, אנגליה, ב-1722, כאשר שר העיר של לונדון, בתגובה לעלייה בשימוש בכלי תנועה במאה ה-18, מינה שלושה אנשים לעמוד על גשר לונדון ולוודא שאנשים נשארים בנתיב השמאלי ולא עוצרים. במשטרת ישראל, אגף התנועה עוסק בתחום זה. מדיה וקבצים בנושא משטרת תנועה בוויקישיתוף M. G. Lay, Ways of the World: A History of the World's Roads and of the Vehicles That Used Them (1992), עמוד. 199. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.